བརྒྱད།ཡུངས་དཀར་ནི་གསང་བའི་བདག་པོ་ཕྱག་ན་རྡོ་རྗེས་ཡུངས་དཀར་ཕུལ་བ་ལ་བརྟེན་ནས་བདུད་བགེགས་བར་གཅོད་མཐའ་དག་གི་གཡུལ་ལས་རྒྱལ་བའི་མཐུ་སྟོབས་ལ་དབང་འབྱོར་བའི་བཀྲ་ཤིས་པའི་རྫས་བརྒྱད་པོ་རྣམས་དེ་བཞིན་དུ་བྱིན་གྱིས་བརླབས་པ་ལྟར་དེང་གི་དུས་སུ་ཡང་བཀྲ་ཤིས་ཤིང་བྱིན་རླབས་ཆེ་བས་འཁོར་བ་ཇི་སྲིད་བར་དུ་འགྲོ་བའི་དོན་ཁྱད་པར་ཅན་འགྲུབ་པ་དང་།མི་མཐུན་པའི་ཕྱོགས་མཐའ་དག་ཞི་ཞིང་སྲིད་ཞིའི་དཔལ་འབྱོར་མ་མངའ་མཛད་པའི་སླད་དུ་རྫས་འདི་རྣམས་ལ་བརྟེན་ནས་ཤིན་ཏུ་བཀྲ་ཤིས་པར་མཛད་པ་དེ་བཞིན་དུ་བཀྲ་ཤིས་པར་འགྱུར་བ་ཡིན་ནོ།ཞེས་པ་འདི་ནི་རབ་གནས་དང་གཡང་འགུགས་ཀྱི་རྟེན་འབྲེལ་བཀྲ་ཤིས་མངའ་གསོལ་སོགས་སྐབས་བབས་རྟེན་འབྱུང་ཤིས་བརྗོད་གསུང་རྒྱུན་ཁག་ལ་གཞི་བཅོལ་ནས་བསྒྲིགས་པ་ལགས་སོ།།།།